Il Casanova di Federico Fellini

Kasanova de Fellini (Il Casanova di Federico Fellini) estas itala filmo de 1976 de la reĝisoro Federico Fellini, adaptita el la membiografio de Giacomo Casanova, nome 18a-jarcenta aventuristo kaj verkisto.

Filmita entute en la studioj de Cinecittà en Romo, la filmo ricevis Oskar-premion pro la Plej Bonkvalita Vestodesegno, kaj la Oskaro iris al Danilo Donati.

La filmo montras la vivon de Kasanova kiel veutro al banala seksemo. Ajna emocio aŭ sensemo estas eklipsita pere de pliiĝante strangaj situaciol. La rakonto prezentas la aventurojn de Kasanova en detala, metodeca maniero, dum la respekto kiun li postulas estas subfosita per liaj konstantaj bazaj urĝoj.

 Intrigo 
La filmo ekas en la karnavalo de Venecio kiel preludo al serio de amoraj renkontoj de Giacomo Casanova tra la eŭropaj urboj de la 18a jarcento. La organizantoj de la festivalo klopodas starigi gigantan buston el la akvo; tio malsukcesas, kio estas komprenita kiel malbona aŭguro. Kasanova estas tiam enkondukita, kiam li vizitas unu el la Venecia insuloj por amori kun falsa monaĥino por la plezuro de riĉa rigardulo; Kasanova sukcesas distri lin, sed frustracias ĉar tiu homo ne trovas intereson en lia esploro per alkemio kaj aliaj friponaĵoj. Kiam li revenas al la ĉeftero, Kasanova estas arestita, juĝita kaj enprizonigita de la Alta Tribunalo pro sia fama liberego. Enprizone, Kasanova rememoras siajn aferojn kun tajloristino kaj poste kun unu el ŝiaj junaj dungitoj, Anna Maria, kiu suferas pro oftaj svenoj kaj bezonas konstantan sangeltiron. El prizono, Kasanova fuĝas tra la tegmento kaj ekzilas el Venecio, irante al la kortego en Parizo de Madame d'Urfé.

 Geaktoroj kaj roluloj 
 Donald Sutherland kiel Giacomo Casanova
 Tina Aumont kiel Henriette
 Cicely Browne kiel Markizino d'Urfé
 Carmen Scarpitta kiel Madame Charpillon
 Clara Algranti kiel Marcolina
 Daniela Gatti kiel Giselda
 Margareth Clementi kiel Fratino Maddalena
 Mario Cencelli kiel Dro. Mobius
 Olimpia Carlisi kiel fratino de Isabella
 Silvana Fusacchia kiel Isabella
 Chesty Morgan kiel Barberina
 Leda Lojodice kiel Rosalba, la mekanika pupo
 Sandra Elaine Allen kiel Angelina la Gigantulino
 Marika Rivera kiel Astrodi
 Diane Kurys kiel filino de Madame Charpillon
 Alessandra Belloni kiel Princino

 Bibliografio 
 Fellini, Federico, kaj Costanzo Costantini, eld. Fellini on Fellini. London: Faber and Faber, 1995. ISBN 0-571-17543-0
 Kezich, Tullio (2006). Federico Fellini: His Life and Work. New York: Faber and Faber, 2006. ISBN 978-0-571-21168-5

Kategorio:Filmoj aperintaj en 1976
Kategorio:Italaj filmoj
Kategorio:Italaj komediaj filmoj
Kategorio:Italaj dramaj filmoj
Kategorio:Italalingvaj filmoj
Kategorio:Venecio
Kategorio:Filmoj reĝisoritaj de Federico Fellini
Kategorio:Filmoj pri Giacomo Casanova